The Corrupted Village/th

หมู่บ้านที่ถูกพลังชั่วร้ายครอบงำ เป็นเควสยาวเลเวล 26 ที่มีพื้นที่ภารกิจบริเวณ หมู่บ้านที่ถูกพลังชั่วร้ายครอบงำ

คำอธิบาย
Orikal ต้องการที่จะช่วยเหลือชาวบ้านในหมู่บ้านที่ถูกพลังชั่วร้ายครอบงำ และได้ขอร้องให้ผู้เล่นช่วยทำลายเสาหินแห่งพลังชั่วร้าย ซึ่งเขาเชื่อว่าเป็นสาเหตุให้หมู่บ้านเป็นเช่นนั้น

ขั้นตอนที่ 1
» พูดคุยกับ Orikal ที่อยู่ด้านนอกของหมู่บ้านที่ถูกพลังชั่วร้ายครอบงำ

บทสนทนา
 * Orikal: ไปให้พ้นนะ! ฉันรู้ว่านายกำลังโกรธ แต่ที่นี่ไม่มีอะไรจะให้นา-
 * Orikal: โอ้ ดูเหมือนนายจะใจเย็นนี่ มาทำอะไรที่นี่ล่ะ? สำหรับพลทหารแล้ว ที่นี่มันไม่ใกล้ประตูมิติเกินไปหน่อยเหรอ?
 * Orikal: แบบนี้นี่เอง นายถูกส่งมาเพื่อช่วยเหลือสาธารณชนสินะ เยี่ยมไปเลย!
 * Orikal: ฉันชื่อ Orikal ฉันกำลังพยายามหยุดยั้งทุกคนที่อยู่ที่นี่ไม่ให้ฆ่ากันเอง
 * Orikal: นายเห็นเสาหินพวกนี้ไหม? ฉันเชื่อว่ามันจะต้องเป็นสิ่งที่แพร่กระจายพลังชั่วร้ายนี้แน่ๆ
 * Orikal: พลังชั่วร้ายจะส่งผลกระทบต่อมนุษย์ไม่เหมือนกับสิ่งอื่นๆ มันจะส่งผลช้ากว่ามาก ราวกับว่ามันเป็นการติดเชื้อทางด้านจิตใจเสียมากกว่า
 * Orikal: ฉันขอรบกวนให้นายขึ้นไปสังเกตการณ์บนยอดเสาที่อยู่ในหมู่บ้านให้หน่อยไหม? มันอาจจะให้ข้อมูลที่มีค่าแก่ฉันได้ ขอบคุณ!

ขั้นตอนที่ 2
» พิจารณาเสาหินแห่งพลังชั่วร้ายทางด้านทิศตะวันออกเฉียงเหนือ

บทสนทนา เสาหินต้นนี้ใหญ่กว่าเสาต้นอื่นๆที่ปรากฏอยู่รอบๆหมู่บ้านเป็นอย่างมาก แต่ก็ไม่มีสิ่งใดผิดสังเกต คุณอาจจะต้องเข้าไปดูบนยอดเสาให้ใกล้กว่านี้

ขั้นตอนที่ 3
» ปีนขึ้นไปบนยอดเสาเพื่อดูว่ามีอะไรที่สามารถบ่งบอกถึงการมีอยู่ของมันหรือไม่

บทสนทนา เมื่อสังเกตการณ์บนยอดเสาหินแล้ว คุณพบว่าไม่มีอะไรอยู่เลยจริงๆ คุณควรจะกลับไปรายงานให้แก่ Orikal.

ขั้นตอนที่ 4
» กลับไปรายงานการสังเกตการณ์ให้กับ Orikal

บทสนทนา
 * Orikal: ไวมาก...นายเจออะไรบ้างไหม?
 * Orikal: ถามจริง ไม่เจออะไรเลยเหรอ? ไม่รู้สึกถึงอะไรสักนิดเลยเหรอ?
 * Orikal: มันจะเป็นเพียงแค่เสาหินธรรมดาได้อย่างไรล่ะ? มันต้องกำลังแพร่กระจายพลังชั่วร้ายแน่ๆ
 * Orikal: หรือบางที ทฤษฎีที่สองของฉันอาจจะถูกต้อง ฉันคงต้องส่งนายไปใต้ดิน
 * Orikal: มันมีถ้ำที่เคยเป็นเหมืองแร่มาก่อนอยู่รอบๆบริเวณนี้ ฉันส่งคนลงไปขุดค้นเสาหินนั่นแล้วสองคน นายลงไปช่วยพวกเขาหน่อยได้ไหม?
 * Orikal: ทางเข้าอยู่ทางทิศตะวันออกเฉียงเหนือไม่ไกลจากที่นี่ ซึ่งจริงๆแล้ว นายน่าจะเดินผ่านมันตอนที่ไปสำรวจเสาหิน

ขั้นตอนที่ 5
» ตามหานักขุดค้นที่อยู่ในถ้ำทางทิศตะวันออกเฉียงเหนือ

บทสนทนา ระเบิดนั่นดูเหมือนจะเผยบางสิ่งที่ใหญ่มาก คุณควรจะเข้าไปดู Orical ได้จ่ายเงินให้กับนักขุดสำรวจไป
 * Alfonse: นี่มันบ้าชะมัด ทำไมพวกเราต้องมาอยู่ที่นี่ด้วย?! นี่พวกเรากำลังตามหาพลังชั่วร้ายอยู่นะ นายรู้ตัวใช่ไหม?
 * Roy: ใจเย็นน่า สิ่งที่เราต้องทำก็คือขุดต่อไปเรื่อยๆ แถมเขาก็บอกแล้วว่าจะจ่ายให้เราอย่างงาม เพราะงั้นหยุดโมโหได้แล้วน่า
 * Alfonse: ลืมไปได้เลย ฉันไม่สนมันอีกแล้ว แค่จุดระเบิดแล้วเป่าหินพวกนี้ให้มันกระจุยก็พอแล้ว!
 * Roy: เอาล่ะ ได้ผลหรือเปล่า ไหนดูหน่อยสิ
 * Alfonse: โอ้ พระเจ้า... นี่มัน... อะไรเนี่ย?
 * Roy: เหมือนกับว่าจะเป็นเสาหินขนาดยักษ์เลยนะ...โอ้โห เจ้าเสานี่มันลงไปลึกถึงไหนกันเนี่ย?
 * Alfonse: นี่ นายรู้อะไรไหม? พวกเราทำงานของเราเสร็จแล้ว เพราะงั้น บอกตามตรง ฉันไม่สนใจมันหรอก รีบออกไปจากที่-
 * Alfonse: Orikal เหรอ? พวกเราทำงานเสร็จแล้ว! จ่ายเงินมา! ฉันอยากออกไปจากที่นี่ใจจะขาดแล้ว
 * Orikal: พอฉันได้ยินเสียงระเบิดก็รีบมานี่ทันทีเลย ฉันคิดว่าพวกนายได้รับบาดเจ็บ
 * Orikal: เอ่อ ฉันต้องแย่แน่ๆ เสาหินนี่มันลงมาลึกขนาดนี้เลยเหรอ? แถมดูเหมือนว่ามันยังลงไปลึกกว่านี้อีก!
 * Roy: นี่ ฉันไม่รู้เรื่องของนายหรอกนะ แต่พวกเราใช้ระเบิดเป่าที่นี่ไปแล้วนะ! เสาหินนี่ควรจะแตกเป็นเสี่ยงๆไปแล้วสิ!
 * Orikal: ตอนแรก ฉันก็คิดแบบนั้น ฉันจะจัดการมันเอง พวกนายแค่เคลียร์ทางก็พอแล้ว
 * Orikal: ...ว้าว ระเบิดนั่นทำอะไรไม่ได้เลยสักนิด พวกเราจำเป็นจะต้องใช้บางอย่างที่ทรงพลังมากกว่า TNT
 * Alfonse: โอ้ งั้นเหรอ? แล้วนายมีแแผนอะไรยังไงล่ะ?
 * Orikal: อืม มันค่องข้างจะซับซ้อนน่ะ นี่เป็นสาเหตุที่ฉันตัดสินใจมอบงานให้เพื่อนใหม่คนนี้ของเราไปนำวัตถุระเบิดนั่นมาแทน
 * Roy: โอ้ งั้นเหรอ พวกเราค่อนข้างยุ่งกับเสาหินนี่จนพวกเราลืมทักทายนายไปเลย! โทษทีละกันนะ
 * Alfonse: งั้นถ้านายไม่ต้องการพวกฉันแล้ว พวกเราก็จะไปตามทางของเรา..."พร้อมกับ"เงินของพวกเราด้วย! เพราะงั้น กรุณาส่งมันมาด้วย!
 * Orikal: โอเคๆ เอ้านี่ ค่าตอบแทนของพวกนาย ขอบคุณที่ช่วยเหลือนะ
 * Roy: อ๊าก! นี่มันแทบจะไม่ได้อะไรเลย! ฉันไม่รู้สึกเซอร์ไพรซ์เลยสักนิดเดียว! รีบไปกันเถอะ
 * Orikal: อย่างไรก็ตาม กลับไปพบฉันที่เต้นท์นะ สหาย พวกเราจะมาพูดคุยถึงสิ่งที่ต้องทำหลังจากนี้

ขั้นตอนที่ 6
» ออกจากถ้ำ และพูดคุยกับ Orikal ในเต้นท์ของเขา เกี่ยวกับการทำลายเสาหิน

บทสนทนา
 * Orikal: โอเค ฉันรู้สูตรที่ใช้สร้างระเบิดเวทย์มนต์ที่ร้ายแรงอยู่
 * Orikal: สูตรนี้จะใช้วัตถุดิบหลักทั้งหมด 3 อย่าง ซึ่งนายจะต้องนำมาให้ฉัน ของที่ฉันต้องการมี [Unstable Corrupted Ore (แร่แห่งพลังชั่วร้ายที่ไม่เสถียร)], [Incendiary Fluid (เชื้อเพลิงเหลว)], และ [Switch Fuse (ชนวนระเบิด)] เพื่อให้ระเบิดทำงาน
 * Orikal: เมืองนี้เคยมีเหมืองเล็กๆตั้งอยู่ค่อนไปทางทิศตะวันออก ตอนนี้มันถูกทิ้งร้างแล้ว แต่คุณก็ยังคงหาสิ่งที่ต้องการได้ที่นั่น
 * Orikal: ขอเตือนไว้ก่อน มันไม่ใช่เหมืองร้างเก่าแก่ขนาดใหญ่นะ เป็นแค่แคมป์เล็กๆเท่านั้น ซึ่งจริงๆแล้ว คุณน่าจะสามารถมองเห็นมันได้จากหมู่บ้านนี่แหละ
 * Orikal: ขอให้โชคดี! อ้อ แล้วก็ พยายามอย่าตายด้วยนะ วัตถุดิบเหล่านี้ส่งผลกระทบต่อสิ่งแวดล้อมเป็นอย่างมาก

ขั้นตอนที่ 7
» ไปหา [Unstable Corrupted Ore (แร่แห่งพลังชั่วร้ายที่ไม่เสถียร)], [Incendiary Fluid (เชื้อเพลิงเหลว)] และ [Switch Fuse (ชนวนระเบิด)] เพื่อทำระเบิดเวทย์มนต์ที่แคมป์เหมืองแร่

ขั้นตอนที่ 8
» กลับไปรายงานกับ Orikal

บทสนทนา Orikal หยิบวัตถุดิบที่คุณหามาได้ไปใส่ไว้ในภาชนะบรรจุ เขาพึมพำประโยคด้วยภาษาที่คุณไม่รู้จัก และทันใดนั้นเอง ภาชนะบรรจุก็ได้เปลี่ยนเป็นระเบิดเวทย์มนต์
 * Orikal: นายได้มาครบเลย! เยี่ยมมาก นี่แหละคือสิ่งที่เราต้องการ
 * Orikal: เอาล่ะ ถอยออกไปหน่อย ฉันไม่เคยทำมันมาก่อนจริงๆ เพราะงั้น ภาวนาอย่าให้ฉันสร้างหายนะขึ้นมาละกัน
 * Orikal: เฮ้อ ดีใจที่ไม่เกิดอะไรร้ายแรงขึ้นนะ แค่นี้น่าจะได้แล้วล่ะ คราวนี้นายกลับลงไปที่เสาหินนั่น แล้วทำลายมันให้สิ้นซากซะ!

ขั้นตอนที่ 9
» นำวัตถุระเบิดไปยังเสาหิน แล้วใช้มันเพื่อพังเสาหินต้นนั้น

บทสนทนา ดูเหมือนว่าระเบิดเวทย์มนต์จะได้ผล ฐานของเสาหินได้ถูกทำลายแล้ว คุณควรจะกลับไปรายงานความสำเร็จนี้ให้กับ Orikal

ขั้นตอนที่ 10
» กลับไปรายงาน Orikal เกี่ยวกับความสำเร็จของคุณ

บทสนทนา
 * Orikal: โอ้ นายรู้สึกไหม? ดูเหมือนว่าเสียงอื้อๆในหูที่ฉันไม่รู้ว่ามันมาจากไหนได้หายไปแล้ว
 * Orikal: ฉันว่ามันได้ผลนะ รู้ไหม ราวกับว่าพลังของเสาหินนั่นมันมาจากฐานของมัน...
 * Orikal: แต่ว่าฐานของมันเชื่อมต่อกับอะไรล่ะ? นั่นเอาไว้วันหลังดีกว่า ประเด็นสำคัญคือหมู่บ้านนี้ปลอดภัยแล้ว
 * Orikal: นี่ รับนี่ไป สำหรับการช่วยเหลือของนาย ฉันเจอมันฝรั่งนี้ในบ้านหลังนึงแถวๆนี้แหละ และฉันมั่นใจมากด้วยว่าฉันไม่่ต้องการมันแน่นอน!

เพิ่มเติม

 * ภารกิจนี้ได้เข้ามาแทนที่ หมู่บ้านแห่งความโกรธ ในเวอร์ชั่น 1.17 (Dungeons & Discoveries Update)
 * Orikal ใส่หน้ากาก plague mask ซึ่งเป็นหน้ากากที่มีอยู่จริงในประวัติศาสตร์ยุคกลาง มันถูกสวมใส่โดยหมอรักษากาฬโรคในสมัยนั้น โดยเชื่อว่าสามารถป้องกันหมอผู้สวมใส่จากการติดเชื้อได้